303 
A déli Bakony bazaltjai. 
Dr. Hofmann Károlytól. 
(Fülolvastatott a társ. 1874. dec. hó 16-ki szakülésén .) 
Földtani tekintetben hazánk legérdekesebb begyláncola¬ 
tainak egyike a flakony. Alkotásában főleg üledékes képző¬ 
dések szerepelnek, délnyugati végén azonban eruptív-kőzetek¬ 
kel is találkozunk — t. i. bazalttal. S minthogy a bazalt 
ottan oly elterjedést nyer, hogy a déli Bakony említett része 
Magyarország legnagyobb bazalt-területének nevezhető, csakis 
örömmel karolhattam fel az alkalmat, mely Böckh János barátom 
felszólítása folytán, az általa e területen gyűjtött bazalt-kőze¬ 
teknek petrographiai megvizsgálására nyílt, és pedig annál is 
inkább, minthogy hazánk bazaltjai eddigelé csakis csekélyebb 
mérvben vétettek vizsgálat alá, mint egyéb eruptív kőzetei, 
igy vizsgálataim által, melyeknek eredményét ezennel csak rö¬ 
vid vázlatban bátorkodom előadni, egy hézag kitöltéséhez vé¬ 
lek adatokkal hozzájárulni. Az eredmények részletes tárgyalása 
a földtani intézet évkönyvében megjelenő s már sajtó alatt 
levő munka tárgyát képezik. 
Mielőtt megkísérteném az átvizsgált anyagszer szerint a 
bakonyi bazaltok petrographiai viszonyait átnézetes képben 
összefoglalni, célszerű lesz némi megjegyzést előre bocsájtani, 
e bazaltok általános geológiai viszonyairól. 
Azon számos eruptioi pont, melyeken a Bakonyhegy- 
ség területén bazaltszerű tömegek nyomultak fel, nincsen rend- 
nélkííl elszórva, hanem — mint Böckh úr kimutatta — bizo¬ 
nyos irányok szerint rendezvék el, melyek egy igen határo' 
zottan kijelölt repedési rendszernek felelnek meg. Az egyes 
bazalt-tömegek legnagyobbrészt a repedési irányok metszési 
pontjain találkoznak. A repedési rendszer főleg két nagyobb 
és egy kisebb, éjszakról délfelé egymás után következő, csak¬ 
nem cgyenközüen a Bakony csapási vonalát délnyugatról éj- 
szak-keletfelé követő hossz-repedékből és több, emezeket többé 
kevésbbé függélyesen átszelő harántos repedékből áll. 
Az egyes eruptioi pontokon előforduló bazalttömegek leg¬ 
nagyobbrészt kúphegyeket alkotnak, igen különböző vízszintes 
